Biblija (Tomislav Dretar)/Jakub se bogati


Jakub se bogati 

25 Čim je Rahela rodila Jusufa, Jakub reče Labanu: » …Pusti me otići u moju zemlji. 
26 Daj mi moju djecu i moje žene, one za koje sam ti služio, i ja ću otići. Ti dobro znaš koji sam posao obavio u tvojoj službi. « 
27 Laban mu reče: » Ako sam ja dakle našao milosti u tvojim očima… ja sam doznao putem gatki da me ALLAH blagoslovio radi tebe. « 
28 Laban preuze: » Utvrdi mi tvoju plaću i ja ću ti je dati; « 
29 On mu odgovori: » Ti znaš i sam kako sam te ja služio i što je tvoje stado postalo sa mnom. 
30 Tvoje je dobro bilo tek jedna malenkost prije mene, ono je iznenađujuće poraslo pod mojim ravnateljstvom i ALLAH te u njemu blagoslovio. A sada, kad ću ja raditi, ja također, za svoju kuću? « 
31 Laban reče: » Što ću ti dati? «  » Ti mi ne ćeš dati ništa, odgovori Jakub. Ako mi odobriš ono što ću ti reći, ja ću se vratiti napasati i čuvati tvoje ovce. 
32 Ja ću pregledati danas  svu sitnu stoku i povući svako šareno ili pjegavo janje  svaku plodnu ovčicu  između ovaca  svaku pjegavu ili šarenu kozu, i to će biti moja plaća 
33 Sutra, kad budeš došao provjeriti moju plaću, sve što ne bude pjegavo ili šareno između koza i  plodno  između ovaca  dokazaće moju nepravednost; biće to kod mene ukradeno. « 
34 Laban reče: » To je dobro, nek' bude kako  si ti rekao.«
35 Tog istog dana, Laban povuče sve prugaste i pjegave jarčeve, sve pjegave i šarene koze; sve to je Laban dograbio  i plodne životinje  među ovcama  on ih povjeri svojim sinovima 
36 i odmaknu ih tri dana hoda od Jakuba. Jakub je napasao ostatak Labanovog stada. 
37 On si priskrbi svježih topolovih, bademovih i plataninih prutova. On načini bijele pruge na njima ostavljajući golu bijeliku na prutovima. 
38 Položi isprugane prutove pred životinje u korita za napajanje gdje su ovce dolazile piti. 
39 Životinje se sparivaše pred prutovima; ženke kotiše mlade isprugane, pjegave ili šarene.
40 Što se tiče ovaca koje Jakub odstrani, on ih usmjeri prema onima koje bijahu prugaste  sve što bijaše plodno u stadu Labanovom  i stvori se posebno stado u kojem nije bilo životinja Labanovih. 
41 Svaki put kad se krepka stoka sparivala, Jakub je stavljao prutove pred njene oči, u korita, da bi se sparivala pred prutovima; 
42 on ih ne stavljaše kad se radilo od kržljavim životinjama. Kržljave životinje bijahu za Labana a krepke za Jakuba.

Jakub se bogati